23. juunil paneb Microsoft testijatele allalaadimiseks üles  oma tasuta viirustõrje, Microsoft Security Essentials (eelmise nimega Morro) beetaversiooni.    Beeta olevat mõeldud USA, Brasiilia ning Iisraeli testijatele ning alla laadida saab seda aadressilt www.microsoft.com/security_essentials, kirjutas Arvutikaitse.ee.    Microsofti pahavaratõrjemeeskonna juhi Alan Packeri sõnul hakkab uus toode muuhulgas kasutama nii-öelda dünaamilist signatuuriteenust.    See tähendab, et kui mõni programmijupp käitub kahtlaselt, kuid olemasolev  viirussignatuur seda tuntud viiruseks ei liigita, võtab Microsoft Security Essentials ühendust Microsofti serveritega ning küsib, kas pole tegemist mõne uue ohuga.    Piraat-Windowsi kasutajad uut viirustõrjet kasutada ei saa.    Tarbija24.ee